
DR.30.10.2003 67 

 

  

 

 Saya nampak kekayaan yang dianugerahkan terutama kepada negara-negara 
Arab, membawa malapetaka kepada mereka.  Hampir semua negara Arab sekarang ini 
tunduk kepada Amerika dan ada pangkalan Amerika di negara mereka.  Tujuan pangkalan-
pangkalan itu, tidak lain untuk menjaga pemerintah-pemerintah yang ada daripada tumbang 
dan demokrasi ditiadakan di negara-negara tersebut, akhirnya kekayaan yang ada pada 
negara-negara Arab itu bukan membawa kebaikan kepada umat Islam dan rakyat dunia 
umumnya, tetapi membawa malapetaka.  

  Kekuatan tentera dibina di negara-negara Arab bukan hendak menghadapi 
musuh, sebaliknya untuk menghadapi rakyat mereka sendiri.  Saddam Husein dengan 
kekuatan  tenteranya dahulu, dengan kekuatan Baathnya, Fidayeennya, Republikannya 
tidak langsung menghadapi tentera Amerika tetapi menghadapi rakyatnya begitu hebat 
sekali.  Sebaliknya rakyat Iraq sekarang ini bangun menghadapi Amerika secara 
persendirian atau kumpulan-kumpulan kecil sehingga Amerika sekarang mengira hari untuk 
keluar daripada Iraq setelah mendapat tentangan hebat daripada rakyat, di mana tentera 
Amerika yang terbunuh semasa perang kurang daripada yang terbunuh selepas perang 
yang diisytiharkan oleh George Bush sebagai mereka yang menang.   

 Mana pergi kekuatan tentera negara Arab?  Mereka membina kekuatan tentera  
untuk hadapi rakyat bukan untuk hadapi musuh.  Sedangkan di negara Barat membina 
kekuatan tentera dan kekuatan polis untuk menghadapi musuh dan melindungi rakyat 
mereka.  Berlainan daripada dunia ketiga, iaitu kekuatan polis, tentera kadangkalanya  
digunakan untuk menghadapi rakyat, bukan untuk menghadapi musuh negara.  Perkara ini 
perlu diperbetul dan Malaysia, kita harap setelah Amerika memberi amaran untuk menarik 
bantuan ketenteraan dan sebagainya, biar dia tarik terus, biar Malaysia betul-betul menjadi 
negara yang merdeka dan independent, bukan kita menjadi negara yang dinaungi oleh  
sesiapa pada masa yang akan datang.   

 Ini harapan kita dalam kajian pembangunan pada masa yang akan datang, iaitu 
kekayaan sahaja tanpa ada dibentuk rakyat dengan betul, akhirnya membawa malapetaka 
kepada kekayaan yang diberikan itu.  Kita lihat sebuah negara Arab, tiap-tiap 1,000 orang  
70 orang jutawan dalam negara tersebut tetapi apabila satu pasukan kajian kerajaan 
ditubuhkan oleh negara itu mengkritik sedikit Amerika dan Yahudi, Amerika dan Yahudi 
menegur badan kajian itu, terus raja negara itu mengeluarkan dekri menutup terus badan 
kajian itu kerana takut kepada Amerika sebab pangkalan Amerika berada di negara 
mereka.  Kekayaan mereka nombor dua per kapita dalam dunia dan begitu kaya sehingga  
setiap 1,000 orang, 70 adalah  jutawan.  

Sebab itu kekuatan rakyat ini perlu dibina betul-betul.  Kalau tidak kekayaan itu 
membawa malapetaka kepada manusia khasnya kepada yang dianugerahkan minyak itu 
kebanyakannya kepada dunia ataupun negara-negara yang didiami oleh ramai orang Islam. 

Tuan Yang di-Pertua, perkara seterusnya saya ingin menyentuh perkara dalam 
negara kita seperti yang disentuh oleh rakan yang lain, iaitu pencapaian Dasar Ekonomi 
Baru.  Setelah 30 tahun berjalan, sebenarnya tidak ada kenaikan daripada tahun 1971, iaitu 
angka kita capai 18.7%.  Selagi kita tidak ubah cara memerintah, cara menganugerahkan 
projek dan saya hairan, Perdana Menteri berucap hal ini di penghujung pemerintahannya. 
Kenapa tidak di pertengahan untuk membetulkan supaya diberi projek kepada mereka yang 
melakukan projek itu, bukan yang mengalibabakan.  Besok nak berhenti maka keluarlah 
ucapan yang mengakui kesilapan terutama dalam memberikan projek, terutama membina 
ekonomi bumiputera.  

Kegagalan bukan makmal komputer sahaja, bangunan MATRADE, bangunan MITI 
sudah lima tahun tidak dapat lagi dimasuki untuk digunakan.  Walaupun dijanjikan dalam 
Mesyuarat PAC, bangunan itu akan boleh digunapakai bulan Julai yang lalu, tidak juga 
boleh masuk.  MITI menyewa di tempat lain kemudian accumulated losses yang dicampur 
semua, dengan campuran membaiki bangunan itu barangkali sudah dua kali ganda 
daripada harga asal.  Banyak contoh-contoh anugerah projek yang tidak mengikut 
peraturan, yang merugikan wang negara berbilion ringgit dan akhirnya setelah 22 tahun 
menjadi Perdana Menteri, Perdana Menteri mengakui kegagalan ini.  



Saya nampak kekayaan yang dianugerahkan terutama kepada negara-negara Arab, membawa malapetaka kepada mereka. Hampir semua negara Arab sekarang ini tunduk kepada Amerika dan ada pangkalan Amerika di negara mereka. Tujuan pangkalan- pangkalan itu, tidak lain untuk menjaga pemerintah-pemerintah yang ada daripada tumbang dan demokrasi ditiadakan di negara-negara tersebut, akhirnya kekayaan yang ada pada negara-negara Arab itu bukan membawa kebaikan kepada umat Islam dan rakyat dunia umumnya, tetapi membawa malapetaka. Kekuatan tentera dibina di negara-negara Arab bukan hendak menghadapi musuh, sebaliknya untuk menghadapi rakyat mereka sendiri. Saddam Husein dengan kekuatan tenteranya dahulu, dengan kekuatan Baathnya, Fidayeennya, Republikannya tidak langsung menghadapi tentera Amerika tetapi menghadapi rakyatnya begitu hebat sekali. Sebaliknya rakyat Iraq sekarang ini bangun menghadapi Amerika secara persendirian atau kumpulan-kumpulan kecil sehingga Amerika sekarang mengira hari untuk keluar daripada Iraq setelah mendapat tentangan hebat daripada rakyat, di mana tentera Amerika yang terbunuh semasa perang kurang daripada yang terbunuh selepas perang yang diisytiharkan oleh George Bush sebagai mereka yang menang. Mana pergi kekuatan tentera negara Arab? Mereka membina kekuatan tentera untuk hadapi rakyat bukan untuk hadapi musuh. Sedangkan di negara Barat membina kekuatan tentera dan kekuatan polis untuk menghadapi musuh dan melindungi rakyat mereka. Berlainan daripada dunia ketiga, iaitu kekuatan polis, tentera kadangkalanya digunakan untuk menghadapi rakyat, bukan untuk menghadapi musuh negara. Perkara ini perlu diperbetul dan Malaysia, kita harap setelah Amerika memberi amaran untuk menarik bantuan ketenteraan dan sebagainya, biar dia tarik terus, biar Malaysia betul-betul menjadi negara yang merdeka dan independent, bukan kita menjadi negara yang dinaungi oleh sesiapa pada masa yang akan datang. Ini harapan kita dalam kajian pembangunan pada masa yang akan datang, iaitu kekayaan sahaja tanpa ada dibentuk rakyat dengan betul, akhirnya membawa malapetaka kepada kekayaan yang diberikan itu. Kita lihat sebuah negara Arab, tiap-tiap 1,000 orang 70 orang jutawan dalam negara tersebut tetapi apabila satu pasukan kajian kerajaan ditubuhkan oleh negara itu mengkritik sedikit Amerika dan Yahudi, Amerika dan Yahudi menegur badan kajian itu, terus raja negara itu mengeluarkan dekri menutup terus badan kajian itu kerana takut kepada Amerika sebab pangkalan Amerika berada di negara mereka. Kekayaan mereka nombor dua per kapita dalam dunia dan begitu kaya sehingga setiap 1,000 orang, 70 adalah jutawan. Sebab itu kekuatan rakyat ini perlu dibina betul-betul. Kalau tidak kekayaan itu membawa malapetaka kepada manusia khasnya kepada yang dianugerahkan minyak itu kebanyakannya kepada dunia ataupun negara-negara yang didiami oleh ramai orang Islam. Tuan Yang di-Pertua, perkara seterusnya saya ingin menyentuh perkara dalam negara kita seperti yang disentuh oleh rakan yang lain, iaitu pencapaian Dasar Ekonomi Baru. Setelah 30 tahun berjalan, sebenarnya tidak ada kenaikan daripada tahun 1971, iaitu angka kita capai 18.7%. Selagi kita tidak ubah cara memerintah, cara menganugerahkan projek dan saya hairan, Perdana Menteri berucap hal ini di penghujung pemerintahannya. Kenapa tidak di pertengahan untuk membetulkan supaya diberi projek kepada mereka yang melakukan projek itu, bukan yang mengalibabakan. Besok nak berhenti maka keluarlah ucapan yang mengakui kesilapan terutama dalam memberikan projek, terutama membina ekonomi bumiputera. Kegagalan bukan makmal komputer sahaja, bangunan MATRADE, bangunan MITI sudah lima tahun tidak dapat lagi dimasuki untuk digunakan. Walaupun dijanjikan dalam Mesyuarat PAC, bangunan itu akan boleh digunapakai bulan Julai yang lalu, tidak juga boleh masuk. MITI menyewa di tempat lain kemudian accumulated losses yang dicampur semua, dengan campuran membaiki bangunan itu barangkali sudah dua kali ganda daripada harga asal. Banyak contoh-contoh anugerah projek yang tidak mengikut peraturan, yang merugikan wang negara berbilion ringgit dan akhirnya setelah 22 tahun menjadi Perdana Menteri, Perdana Menteri mengakui kegagalan ini.